CELEX: 52018DP0470
Language: et
Date: 2018-11-29 00:00:00
Title: Euroopa Parlamendi 29. novembri 2018. aasta otsus ettepaneku kohta nimetada ametisse Euroopa Keskpanga järelevalvenõukogu esimees (N8-0120/2018 – C8-0466/2018 – 2018/0905(NLE))

28.10.2020   
            
            
               ET
            
            
               Euroopa Liidu Teataja
            
            
               C 363/380
            
         
      P8_TA(2018)0470
      Euroopa Keskpanga järelevalvenõukogu esimehe ametisse nimetamine
      Euroopa Parlamendi 29. novembri 2018. aasta otsus ettepaneku kohta nimetada ametisse Euroopa Keskpanga järelevalvenõukogu esimees (N8-0120/2018 – C8-0466/2018 – 2018/0905(NLE))
      (Heakskiitmine)
      (2020/C 363/42)
      
         Euroopa Parlament,
      
                  —
               
               
                  võttes arvesse Euroopa Keskpanga 7. novembri 2018. aasta ettepanekut nimetada ametisse Euroopa Keskpanga järelevalvenõukogu esimees (C8-0466/2018),
               
            
                  —
               
               
                  võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga) (1) artikli 26 lõiget 3,
               
            
                  —
               
               
                  võttes arvesse Euroopa Parlamendi ja Euroopa Keskpanga institutsioonidevahelist kokkulepet demokraatliku vastutuse ja järelevalve teostamise praktilise korra kohta seoses EKP-le ühtse järelevalvemehhanismi raames antud ülesannete täitmisega (2),
               
            
                  —
               
               
                  võttes arvesse kodukorra artiklit 122a,
               
            
                  —
               
               
                  võttes arvesse majandus- ja rahanduskomisjoni raportit (A8-0380/2018),
               
            
                  A.
               
               
                  arvestades, et nõukogu määruse (EL) nr 1024/2013 artikli 26 lõikes 3 sätestatakse, et Euroopa Keskpank esitab järelevalvenõukogu esimehe ametisse nimetamist käsitleva ettepaneku Euroopa Parlamendile ning esimees valitakse avaliku valikumenetluse teel pangandus- ja finantsküsimustes tunnustatud ja erialaste kogemustega isikute hulgast, kes ei ole EKP nõukogu liikmed;
               
            
                  B.
               
               
                  arvestades, et nõukogu määruse (EL) nr 1024/2013 artikli 26 lõikes 2 sätestatakse, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
               
            
                  C.
               
               
                  arvestades, et Euroopa Keskpank esitas 7. novembri 2018. aasta kirjas Euroopa Parlamendile ettepaneku nimetada järelevalvenõukogu esimeheks Andrea Enria;
               
            
                  D.
               
               
                  arvestades, et seejärel hindas parlamendi majandus- ja rahanduskomisjon esitatud kandidaadi sobivust, pidades eelkõige silmas nõukogu määruse (EL) nr 1024/2013 artikli 26 lõigetes 2 ja 3 sätestatud nõudeid; arvestades, et selle hindamise käigus sai parlamendikomisjon kandidaadilt elulookirjelduse;
               
            
                  E.
               
               
                  arvestades, et 20. novembril 2018. aastal korraldas majandus- ja rahanduskomisjon kandidaadi kuulamise, kus kandidaat esines avasõnavõtuga ja vastas seejärel komisjoni liikmete küsimustele;
               
            
               
                  1.
               
               
                  kiidab heaks Euroopa Keskpanga ettepaneku nimetada Andrea Enria Euroopa Keskpanga järelevalvenõukogu esimeheks;
               
            
               
                  2.
               
               
                  teeb presidendile ülesandeks edastada käesolev otsus Euroopa Keskpangale, nõukogule ja liikmesriikide valitsustele.
               
            
         (1)  ELT L 287, 29.10.2013, lk 63.
      
         (2)  ELT L 320, 30.11.2013, lk 1.